કન્યાઓની શિક્ષા સુનિશ્ચિત કરવા માટે બેટી બચાઓ, બેટી પઢાઓની યોજનાને સમગ્ર ઉત્તર પ્રદેશમાં લાગુ કરવામાં આવશે. ગરીબ પરિવારોમાં દિકરીના જન્મ બાદ 5001 રૂપિયા ગરીબ કલ્યાણ કાર્ડ થકી માંને આપવામાં આવશે. ઉત્તર પ્રદેશમાં દરેક ગરીબ પરિવારમાં દિકરીનો જન્મ થતાં 50 હજાર રૂપિયાનો વિકાસ બોન્ડ આપવામાં આવશે. દિકરી ધોરણ 6માં પહોંચવા પર 3 હજાર રૂપિયા, ધોરણ 8માં પહોંચતા 5 હજાર, ધોરણ 10માં પહોંચતા 7 હજાર રૂપિયા અને ધોરણ 12માં પહોંચતા 8 હજાર રૂપિયા આપવામાં આવશે. દિકરી 21 વર્ષની થતાં 2 લાખ રૂપિયા આપવામાં આવશે. મહિલાઓની સુરક્ષા માટે ટાસ્ક ફોર્સ અને 100 ફાસ્ટ ટ્રેક કોર્ટ બનાવવામાં આવશે. ઉત્તર પ્રદેશની તમામ યુવતીઓને અહલ્યાબાઇ કન્યા નિઃશુલ્ક શિક્ષા અંતર્ગત સ્નાતક સ્તર સુધીની શિક્ષા નિઃશુલ્ક આપવામાં આવશે.